Diari Oficial de la Generalitat Valenciana


Sumari del DOGV 9865, del 06-06-2024 (2024/5042)

RESOLUCIÓ de 21 de maig de 2024, del president del Consell de l'Audiovisual de la Comunitat Valenciana, per la qual es proveïxen, pel sistema de lliure designació, tres llocs de treball de naturalesa funcionarial, anunciats en la convocatòria número 67/2024, de 9 d'abril de 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9865

Data del DOGV
:   06-06-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/5042


Data del document
:   21-05-2024

Organisme emissor
:   Consell de L'Audiovisual de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Consell de l'Audiovisual de la Comunitat Valenciana

RESOLUCIÓ de 21 de maig de 2024, del president del Consell de l'Audiovisual de la Comunitat Valenciana, per la qual es proveïxen, pel sistema de lliure designació, tres llocs de treball de naturalesa funcionarial, anunciats en la convocatòria número 67/2024, de 9 d'abril de 2024. [2024/5042]  
Vista la Resolució de 9 d'abril de 2024, de la Direcció General de Funció Pública, per la qual es convoca la provisió, pel sistema de lliure designació, dels llocs de treball de naturalesa funcionarial número 40908 cap del Servei de Règim Jurídic, 40833 cap del Servei de Personal, Contractació i Assumptes Generals, i 40910 cap del Servei de Gestió Econòmica i Pressupostària en el Consell de l'Audiovisual de la Comunitat Valenciana, convocatòria número 67/2024 (DOGV 9829, 16.04.2024).  
Vistos els informes preceptius i vinculants emesos per la Direcció General de Funció Pública sobre el compliment dels requisits de participació de les persones interessades per a la provisió de l'esmentada convocatòria número 67/2024, resulta el següent:  
  
Per al lloc 40178, cap del Servei de Règim Jurídic, s'han presentat tres persones que complixen amb els requisits exigits. Tenint en compte els mèrits acreditats, especialment la seua trajectòria i experiència professional en diversos llocs relacionats amb l'assessorament jurídic, incloent-hi l'exercici de l'advocacia, així com el seu coneixement de la normativa anterior i actual en matèria de comunicació audiovisual i la seua formació en el dret administratiu i en el llenguatge jurídic valencià, així com el fet d'haver ocupat el lloc havent exercit les funcions pròpies de mode exemplar, es considera més idònia per al lloc a Estefania Rubert Alemán.  
  
Per al lloc 40631, cap del Servei de Personal, Contractació i Assumptes Generals, s'han presentat quatre persones que complixen amb els requisits exigits i una que no els complix per no pertànyer al cos/escala del lloc convocat. Tenint en compte els mèrits acreditats, atesa l'especial responsabilitat i confiança del lloc, la seua trajectòria i l'experiència professional en diversos llocs amb funcions de contractació administrativa i la direcció de personal, així com la seua formació especialitzada en contractació administrativa i confecció de nòmines i assegurances socials, matèries específiques del contingut del lloc convocat (40666), així com el fet d'haver ocupat el lloc havent exercit les seues funcions de mode exemplar, es considera més idoni per al lloc a Jesús Bachero Prades.  
  
Per al lloc 40544, cap del Servei de Gestió Econòmica i Pressupostària, s'han presentat tres persones que complixen amb els requisits exigits i una que no els complix per no pertànyer al cos/escala del lloc. Tenint en compte els mèrits acreditats, atesa l'especial responsabilitat i confiança del lloc, a la seua trajectòria i experiència professional en llocs relacionats amb la gestió econòmica i a les seues aptituds, coneixements i formació acadèmica idònia per a l'acompliment del lloc convocat (40942), així com el fet d'haver ocupat el lloc havent exercit les seues funcions de mode exemplar es considera més idoni per al lloc a Miguel Mari Soria.  
  
De conformitat amb el que es disposa en els articles 110 i 115 de la Llei 4/2021, de 16 d'abril, de la funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en virtut del que s'establix en l'article 13.2.c de la Llei 10/2018, de 10 de maig, de creació del Consell de l'Audiovisual de la Comunitat Valenciana, resolc:  
  
  
Primer  
Nomenar Estefanía Rubert Alemán funcionària de carrera del grup A1, amb NRP \*\*\*5471\*\*\*, cap del Servei de Règim Jurídic, lloc número 40460, subgrup A1-01, sector general (G), complement de destinació 28 i complement específic E050.  
Segon  
Nomenar Jesús Bachero Prades funcionari de carrera del grup A1, amb NRP \*\*\*6192\*\*\*, cap del Servei de Personal, Contractació i Assumptes Generals, lloc número 40490, subgrup A1-01, sector general (G), complement de destinació 28 i complement específic E050.  
  
Tercer  
Nomenar Miguel Mari Soria funcionari de carrera del grup A1, amb NRP \*\*\*0085\*\*\*, cap del Servei de Gestió Econòmica i Pressupostària, lloc número 40830, subgrup A1-01, sector general (G), complement de destinació 28 i complement específic E050.  
  
Quart  
El cessament en els actuals llocs de treball de les persones interessades es produirà d'ofici el mateix dia en què es publique la present resolució en el Diari Oficial de la Generalitat Valenciana i la presa de possessió en les noves destinacions de les persones interessades es produirà l'endemà de la publicació d'esta resolució en el Diari Oficial de la Generalitat Valenciana.  
  
Quint  
De conformitat amb el que es disposa en l'article 34 de la Llei 4/2021, de 16 d'abril, de la funció pública valenciana, el personal funcionari que passe a ocupar llocs de treball mitjançant convocatòries de provisió de llocs i procedisca d'una altra administració pública o universitat pública diferent, no s'integrarà en els cossos, escales o agrupacions professionals funcionarials propis d'aquella de què accedisca.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte en el termini d'un mes comptat des de l'endemà de la seua publicació, o bé un recurs contenciós administratiu davant del Jutjat Contenciós Administratiu de Castelló de la Plana, o davant del jutjat contenciós administratiu en la circumscripció en la qual tinga la persona demandant el seu domicili, en el termini de dos mesos comptats des de l'endemà de la publicació. Tot això, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
Castelló de la Plana, 21 de maig de 2024.- El president del Consell de l'Audiovisual de la Comunitat Valenciana: José María Vidal Beltrán.